У 7 класе пачынаецца вывучэнне рэчываў і апісанне іх уласцівасцей, фарміруюцца ўяўленні пра сумесі рэчываў і спосабы іх падзелу. У адпаведнасці з гэтым змест курса ўключае набор дыдактычных адзінак —асноўныя хімічныя паняцці, законы і тэорыі хіміі, рэчывы і іх уласцівасці (вадарод, кісларод, вада); мадэлі, факты, метады хімічнай навукі. Знаёмства з асноўнымі хімічнымі паняццямі, законам захавання масы рэчываў у хімічных рэакцыях дазваляе навучэнцам пачынаць асвойваць пачатак хімічнай тэрміналогіі, навучыцца складаць формулы рэчываў, хімічныя ўраўненні.